Paġna IL-BORD ĠENERALI TAL-BORD EWROPEW DWAR IR-RISKJU SISTEMIKU, Wara li kkunsidra t-Trattat dwar il-Funzjonament tal-Unjoni Ewropea, Biex tiġi żgurata l-effettività u l-konsistenza tal-politika makroprudenzjali, huwa meħtieġ li dawk li jfasslu l-politika makroprudenzjali jqisu kif meħtieġ l-effetti transkonfinali ta' miżuri tal-politika makroprudenzjali adottati minn Stati Membri individwali u, meta dan ikun iġġustifikat, jadottaw miżuri tal-politika makroprudenzjali reċiprokanti adattati sabiex jindirizzawhom. Mill-1 ta' Jannar 2018, istituzzjonijiet ta kreditu awtorizzati fil-Finlandja u li jużaw l-Approċċ Ibbażat fuq Klassifikazzjonijiet Interni (IRB) għall-kalkolu tar-rekwiżiti tal-kapital regolatorju, huma suġġetti, bis-saħħa tal-Artikolu 458(2)(d)(vi) tar-Regolament (UE) Nru 575/2013, għal livell minimu speċifiku għall-istituzzjonijiet ta' kreditu ta' 15 % għall-piż tar-riskju medju ta' self ipotekarju residenzjali iggarantit b'unitajiet domestiċi fil-FInlandja, li għandu jiġi applikat fuq bażi konsolidata. Wara n-notifika lill-BERS, taħt l-Artikolu 458(8) tar-Regfolament (UE) Nru 575/2013, il-Bord Ġenerali tal-BERS iddecieda li jinkludi din il-miżura fil-lista ta miżuri ta' politika makroprudenzjali li huwa rrakkomandat li jkunu reċiprokati taħt ir-Rakkomandazzjoni BERS/2015/2. Għalhekk, ir-Rakkomandazzjoni d-Deċiżjoni BERS/2015/2 għandha tiġi emendata kif meħtieġ, Id-Deċiżjoni BERS/2015/2 hija emendata kif ġej: Fit-Taqsima 1, is-subrakkomandazzjoni C(1) hija ssostitwita b'dan li ġej: L-awtoritajiet relevanti huma rrakkomandati li jirreċiprokaw il-miżuri tal-politika makroprudenzjali adottati minn awtoritajiet relevanti oħrajn u rrakkomandati għal reċiprokazzjoni mill-BERS. Huwa rrakkomandat li l-miżuri li ġejjin, kif deskritt aktar fl-Anness, jiġu rreċiprokati: L-Estonja: rata tar-riżerva tar-riskju sistemiku ta' 1 fil-mija applikata skont l-Artikolu 133 tad-Direttiva 2013/36/UE għall-iskoperturi domestiċi tal-istituzzjonijiet ta' kreditu kollha awtorizzati fl-Estonja; persentaġġ minimu ta' 15 għall-piż tar-riskju medju fuq self ipotekarju residenzjali ggarantit minn ipoteka fuq unitajiet domestiċi fil-Finlandja applikata b'konformità mal-Artikolu 458(2)(d)(vi) tar-Regolament (UE) Nru 575/2013 lil istituzzjonijiet ta' kreditu awtorizzati fil-Finlandja, billi jintuża l-metodu ibbażat fuq il-klassifikazzjoni interna (IRB) għal kalkolu tar-rekwiżiti tal kapital regolatorju."; l-Anness huwa ssostitwit mill-Anness għal din ir-Rakkomandazzjoni. Magħmul fi Frankfurt am Main, it-8 ta' Jannar 2018. Il-miżura Estonjana tikkostitwixxi rata tar-riżerva tar-riskju sistemiku ta' 1 fil-mija applikata skont l-Artikolu 133 tad-Direttiva 2013/36/UE għall-iskoperturi domestiċi tal-istituzzjonijiet ta' kreditu kollha awtorizzati fl-Estonja. Meta l-Istati Membri jkunu implimentaw l-Artikolu 134 tad-Direttiva 2013/36/UE fil-liġi nazzjonali, l-awtoritajiet nazzjonali huma rrakkomandati li jirreċiprokaw il-miżura Estonjana għal skoperturi li jinsabu fl-Estonja ta' istituzzjonijiet awtorizzati domestikament skont l-Artikolu 134(1) tad-Direttiva 2013/36/UE. Għall-finijiet ta' dan il-paragrafu, tapplika l-iskadenza speċifikata fis-subrakkomandazzjoni C(3). Meta l-Istati Membri ma jkunux implimentaw l-Artikolu 134 tad-Direttiva 2013/36/UE fil-liġi nazzjonali, l-awtoritajiet nazzjonali huma rrakkomandati li jirreċiprokaw il-miżura Estonjana għal skoperturi li jinsabu fl-Estonja ta' istituzzjonijiet awtorizzati domestikament skont is-subrakkomandazzjoni C(2). Huwa rrakkomandat li l-awtoritajiet relevanti jadottaw il-miżura ekwivalenti fi żmien sitt xhur. Il-miżura Finlandiża, applikata b'konformità mal-Artikolu 458(2)(d)(vi) tar-Regolament (UE) Nru 575/2013, tikkonsisti minn livell minimu ta' 15 % speċifikament għal istituzzjonijiet ta' kreditu għall-piż tar-riskju medju fgħal istituzjonijiet ta' kreditu IRB, fil-livell ta' portafoll, għal self ipotekarju residenzjali ggarantit minn unitajiet domestiċi fil-Finlandja. B'konformità mal-Artikolu 458(5) tar-Regolament (UE) Nru 575/2013, huwa rrakkomandat li l-awtoritajiet relevanti tal-Istati Membri kkonċernati li jirreċiprokaw il-miżura Finlandiża u japplikawha għall-portafolli tal-istituti ta' kreditu IRB ta' self ipotekarju għall-konsumatur iggarantit minn unitajiet domestiċi fil-Finlandja, maħruġ minn fergħat domestiċi awtorizzati li jinsabu fil-Finlandja. Għall-finijiet ta' dan il-paragrafu, tapplika l-iskadenza speċifikata fis-subrakkomandazzjoni C(3). Huwa rrakkomandat ukoll lill-awtoritajiet relevanti li jirreċiprokaw il-miżura Finlandiża u japplikawha għall-portafolli tal-istituti ta' kreditu IRB ta' self ipotekarju għall-konsumatur iggarantit minn unitajiet domestiċi fil-Finlandja, maħruġ direttament b'mod transkonfinali minn istituzzjonijiet ta' kreditu stabbiliti fil-ġurisdizzjonijiet rispettivi tagħhom. Għall-finijiet ta' dan il-paragrafu, tapplika l-iskadenza speċifikata fis-subrakkomandazzjoni C(3). Skont is-subrakkomandazzjoni C.2, huwa rrakkomandat li l-awtoritajiet relevanti japplikaw, wara konsultazzjoni mal-BERS, il-miżura ta' politika makroprudenzjali disponibbli fil-ġurisdizzjoni tagħhom li jkollha l-aktar effett l-aktar ekwivalenti għar-reċiprokazzjoni fuq msemmija, inkluż l-adozzjoni ta' miżuri u setgħat superviżorji stipulati fit-Titolu VII, Kapitolu 2, Taqsima IV tad-Direttiva 2013/36/UE. Huwa rrakkomandat li l-awtoritajiet relevanti jadottaw il-miżura ekwivalenti fi żmien erba' xhur. Fejn ma hemmx istituzzjonijiet ta' kreditu IRB awtorizzati fi Stati Membri kkonċerati oħra b'fergħat li jinsabu fil-Finlandja jew li jipprovdu servizzi finanzjarji direttament fil-Finlandja, li għandhom skoperturi ta EUR 1 biljun jew aktar għas-suq ipotekarju Finlandiż, l-awtoritajiet relevanti tal-Istati Membri kkonċernati jistgħu jiddeċiedu li ma jireeċiprokawx kif stipulat fit-Taqsima 2.2.1 tar-Rakkomandazzjoni BERS/2015/2. F'dan il-każ, l-awtoritajiet relevanti għandhom jimmonitorjaw il-materjalità tal-iskoperturi u huwa rrakkommandat lilhom li jirreċiprokaw meta istituzzjoni ta' kreditu IRB teċċedi il-livell limitui ta' EUR 1 biljun. B mod konformi mat-Taqsima 2.2.1 trar-Rakkomandazzjoni BERS/2015/2, l-awtoritajiet relevanti tal-Istat Membru kkonċernat jistgħu jeżentaw lil istituzzjonijiet ta' kreditu BERS individwali b'portafolli non-materjali ta' self ipotekarju għall-konsumatur iggarantit minn unitajiet domestiċi fil-Finlandja li huma taħt il-livell limitu ta' materjalità ta' EUR 1 biljun. F'dan il-każ l-awtoritajiet relevanti għandhom jimmonitorjaw il-materjalità tal-iskoperturi u huwa rrakkomandat lilhom li jirreċiprokaw fejn istituzzjoni ta' kreditu IRB teċċedi l-livell limitu tal-materjalità ta' ta' EUR 1 biljun.". Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni (PESK) 2015/740 u fir-Regolament (UE) 2015/735 dwar miżuri restrittivi fid-dawl tas-sitwazzjoni fis-Sudan t'Isfel. Ir-raġunijiet għall-inklużjoni fil-lista tal-persuni kkonċernati jinsabu fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati dwar il-possibbiltà ta' rikors lill-awtoritajiet kompetenti tal-Istat/i Membru/i rilevanti kif indikat fuq is-siti web fl-Anness III għar-Regolament (UE) 2015/735 dwar miżuri restrittivi fid-dawl tas-sitwazzjoni fis-Sudan t'Isfel, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew pagamenti speċifiċi (ara l-Artikolu 8 tar-Regolament). Il-persuni kkonċernati jistgħu jibagħtu talba lill-Kunsill, flimkien mad-dokumentazzjoni ta' appoġġ, biex id-deċiżjoni li jiġu inklużi fil-listi msemmija hawn fuq tiġi kkunsidrata mill-ġdid, qabel l-1 ta' Ottubru 2018, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami perjodiku tal-Kunsill, f'konformità mal-Artikolu 9(4) tad-Deċiżjoni (PESK) 2015/740 u l-Artikolu 20(2) tar-Regolament (UE) 2015/735. L-attenzjoni tal-persuni kkonċernati qed tinġibed ukoll għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, skont il-kondizzjonijiet stipulati fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2015/735. Is-suġġetti tad-data huma l-persuni fiżiċi li jissodisfaw il-kriterji għall-inklużjoni fil-lista kif stipulati f'dan ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kull data oħra relatata. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali ser tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Isem tal-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: żona ġeografika, rabta, dettalji tal-kuntatt tal-korpi ta' spezzjoni, eżiġenzi nazzjonali Emenda għall-Ispeċifikazzjoni tal-Prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda tal-Ispeċifikazzjoni tal-Prodott ta' DOP jew IĠP irreġistrata li għaliha ma jkun ġie rreġistrat l-ebda Dokument Uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Jiżdied il-kontenut massimu ta' umdità (16 %) tal-għads, kif ukoll il-fatt li "l-għads imkemmex u mnibbet ma jistax jibbenefika mid-Denominazzjoni ta' Oriġini 'Lentille verte du Puy'". Fil-fatt dawn l-elementi jippermettu li jiġi definit aħjar il-prodott, b'mod konformi ma' dak li fuqu huwa bbażat ir-rikonoxximent tiegħu. Il-kliem "li jippermettu li jissajjar malajr" tħassru minn din l-Intestatura u tressqu fil-Kapitolu "Elementi li jiġġustifikaw ir-rabta maż-żona ġeografika". L-Intestatura "Elementi li juru li l-prodott joriġina miż-żona ġeografika" hija kkonsolidata u tiġbor id-dispożizzjonijiet dwar l-obbligi dikjarattivi, iż-żamma tar-reġistri dwar it-traċċabbiltà tal-prodott u l-monitoraġġ tal-kundizzjonijiet ta' produzzjoni, kif ukoll id-dispożizzjonijiet dwar il-kontroll tal-prodott: Il-kontenut u r-regoli għall-preżentazzjoni tad-dikjarazzjonijiet ta' identifikazzjoni tal-operaturi tad-dikjarazzjonijiet taż-żrigħ, tal-ħsad u tal-istokk tal-għads, kif ukoll id-dikjarazzjonijiet meħtieġa biex ikun hemm għarfien u monitoraġġ tal-għads maħsuba għall-kummerċjalizzazzjoni bid-Denominazzjoni ta' Oriġini, huma deskritti; L-informazzjoni li l-operaturi kkonċernati għandhom jirreġistraw li tikkonċerna l-kultivazzjoni tal-għads, it-tnixxif tagħhom u ż-żamma tar-rekords hija elenkata, b'konformità mal-kundizzjonijiet ta' produzzjoni stabbiliti fil-Kapitolu "Metodu ta' produzzjoni"; Ir-regoli dwar il-kontroll tal-prodotti huma stabbiliti: eżami analitiku u organolettiku li jitwettaq permezz ta' teħid ta' kampjuni mil-lottijiet tal-għads ippakkjati jew lesti biex jiġu ppakkjati, b'eżami analitiku ta' almenu l-kontenut ta' umdità u eżami organolettiku viżwali u tar-riħa. Dawn id-dispożizzjonijiet għandhom l-għan li jiggarantixxu t-traċċabbiltà u jippermettu l-kontroll tar-rispett tad-dispożizzjonijiet tal-Ispeċifikazzjoni tal-Prodott mill-operaturi, kif ukoll il-kontroll tal-konformità tal-prodott mal-eżiġenzi tal-Ispeċifikazzjoni tal-Prodott. installazzjoni ta' tindif minn qabel (apparat li jnaddaf-separatur), dożatur ta' umdità, miżien tat-tagħbija jew miżien tad-delu, sistema ta' ventilazzjoni jew ta' trasferiment bejn kontenitur u ieħor, unitajiet differenti ta' ħżin li jkunu ġew elenkati u mkejla. Dawn l-installazzjonijiet fil-fatt huma meħtieġa għall-operazzjonijiet ta' ġbir u ta' ħżin deskritti fl-Ispeċifikazzjonijiet tal-Prodott. Barra minn hekk, tiddaħħal id-dispożizzjoni "id-daqs massimu tat-toqob tax-xbieki tal-apparat li jnaddaf-separatur huwa limitat għal 5,75 mm". B'hekk, is-sentenza "Il-kontenut ta' umdità ma jistax jaqbeż it-23 % fil-mument tal-ħsad" hija sostitwita u kompletata permezz tad-dispożizzjonijiet li ġejjin: "Il-kontenut ta' umdità tal-għads, stabbilit wara l-ħsad meta l-għads joħroġ mill-apparat li jnaddaf-separatur, ma jistax jaqbeż it-23 %. Meta l-kontenut ikun bejn 16 % u 23 %, l-għads jitnixxef biex ikollhom kontenut ta' umdità massimu ta' 16 %, fi żmien massimu ta': 48 siegħa għall-għads b'kontenut tal-umdità ta' bejn 20 % u 23 % inkluż; 4 ijiem għall-għads b'kontenut tal-umdità ta' bejn 19 % u 20 % inkluż; 10 ijiem għall-għads b'kontenut tal-umdità ta' bejn 17 % u 19 % inkluż; 30 ijiem għall-għads b'kontenut tal-umdità ta' bejn 16 % u 17 % inkluż; Għall-installazzjoni ta' apparat li jnixxef ġdid mis-27 ta' Settembru 1999, id-data tal-emenda preċedenti tal-Ispeċifikazzjoni tal-Prodott, il-preżenza ta' skambjatur tal-arja hija obbligatorja. Għall-apparati li jnixxfu bla skambjatur tal-arja li kienu diġà installati f'din id-data, l-adattament ta' kompartiment ta' kombustjoni minn qabel huwa obbligatorju. It-temperatura massima tat-tnixxif hija ta' 100 °C b'differenza ta' 5 % tollerata 'l fuq minn din it-temperatura." Id-dispożizzjonijiet kollha huma meħtieġa sabiex tiġi ssalvagwardjata l-kwalità tal-għads maħsud. "L-għads tad-Denominazzjoni ta' Oriġini ma jistax jinħażen qabel l-ippakkjar għal aktar minn sentejn", "Huwa pprojbit li jitħallat l-għads ta' sena partikolari ma' dak ta' sena oħra", "L-għads tad-Denominazzjoni ta' Oriġini jitqiegħed fis-suq fl-imballaġġ li fih ikun ġie ppakkjat inizjalment, mingħajr ma dan jinfetaħ jew jinbidel", "Il-bejgħ tal-għads sfuż huwa pprojbit", "Il-kontenut ta' oġġetti barranin, trab, tifrik minerali ma jaqbiżx iż-0,5 % tal-piż totali". Dawn id-dispożizzjonijiet għandhom l-għan li jiggarantixxu l-kwalità u l-oriġini tal-prodott u jiffaċilitaw it-traċċabbiltà tal-għads. Is-sentenza "Reġistru ta' tnixxif jippermetti li tiġi kkontrollata din l-operazzjoni" titħassar mill-Kapitolu "Metodu ta' produzzjoni" minħabba li d-dispożizzjoni tissemma' u hija speċifikata fl-Intestatura "Prova tal-oriġini". Ġie miżjud argument biex jiġġustifika l-obbligu tal-ippakkjar fiż-żona ġeografika, obbligu previst fit-test nazzjonali assoċjat mal-Ispeċifikazzjoni tal-Prodott preċedenti rreġistrat (f'konformità mar-Regolament (KE) Nru 1509/2000 tal-Kummissjoni tat-12 ta' Lulju 2000). Għalhekk jiżdied il-paragrafu li ġej: "L-ippakkjar fiż-żona ġeografika huwa essenzjali biex jinżammu l-karatteristiċi partikolari tal-prodott, biex tiġi ppreservata l-kwalità tiegħu u biex jiġi ggarantit l-oriġini tiegħu. Jiffaċilita wkoll il-kontroll. Minħabba l-esperjenza tagħhom, l-operaturi li jimmanipolaw l-għads fiż-żona ġeografika ddefinita għandhom għarfien u l-prattika meħtieġa biex jevitaw l-operazzjonijiet li jistgħu jbiddlu l-kwalità tal-"Lentille verte du Puy" u b'mod partikolari biex jevitaw il-preżenza ta' oġġetti barranin, trab, tifrik minerali fil-prodott finali jew biex jevitaw l-iskossi li jistgħu jkissru l-għads. Barra minn hekk, il-"Lentille verte du Puy" għandu jiġi iżolat mill-ambjent f'kontenituri li jipproteġuh mill-umdità, għax din tista' tbiddel il-karatteristiċi organolettiċi tiegħu (bidla fil-kontenut ta' umdità, għads imkemmex u mnibbet). Għalhekk, l-ippakkjar fiż-żona ġeografika ddefinita, mingħajr ma l-"Lentille verte du Puy" jiġi ttrasportat sfuż bi vjaġġi twal fejn jista' jiġi espost għal kundizzjonijiet li jbiddlu l-kwalità tiegħu (umdità, skossi), għandu l-għan li jippreserva l-karatteristiċi organolettiċi tal-prodott. Barra minn hekk, l-ippakkjar fiż-żona ġeografika jillimita r-riskju li l-"Lentille verte du Puy" jitħallat ma' għads ieħor ta' oriġini differenti. Is-sistema ta' kontroll tista' tiggarantixxi l-oriġini u t-traċċabbiltà tal-għads maħsud, immanipolat u ppakkjat fiż-żona ġeografika, billi tistabbilixxi rabtiet bejn il-volumi ta' għads fl-istadji diversi tal-metodu ta' produzzjoni, sal-prodott ippakkjat. Fl-aħħar nett, grazzi għall-ippakkjar fiż-żona, il-kontroll tal-prodott jitwettaq aktar qrib il-konsumatur, fuq lottijiet ippakkjati jew lesti biex jiġu ppakkjati, u dan jippermetti li tiġi garantita l-kwalità.". Il-kliem speċifiku fuq it-tikketti dwar id-Denominazzjoni nġiebu konformi mad-dispożizzjonijiet tar-Regolament (UE) Nru 1151/2012, billi tħassru l-akronimu "DOK" u l-kliem "Denominazzjoni ta' Oriġini Kkontrollata". Dawn tal-aħħar ġew sostitwiti b'obbligu li jitpoġġa s-simbolu DOP tal-Unjoni Ewropea. L-Intestatura "Elementi li jiġġustifikaw ir-rabta maż-żona ġeografika" ġiet organizzata mill-ġdid biex jiġu enfasizzati l-karatteristiċi taż-żona ġeografika, l-ispeċifiċitajiet tal-prodott u r-rabta maż-żona ġeografika. Għall-Intestaturi "Awtorità kompetenti tal-Istat Membru", "Grupp applikant" u "Referenzi dwar il-korp ta' kontroll": Id-dettalji ta' kuntatt tal-Istitut, l-isem tal-grupp u d-dettalji ta' kuntatt tal-korpi uffiċjali tal-kontroll ġew aġġornati. Intestatura "Rekwiżiti nazzjonali": fir-rigward tal-iżviluppi leġiżlattivi u regolamentari nazzjonali, it-taqsima "Rekwiżiti nazzjonali" hija ppreżentata fil-forma ta' tabella ta' punti ewlenin li għandhom jiġu kkontrollati, bil-valuri ta' referenza u l-metodu ta' evalwazzjoni tagħhom. Klassi 1.6. Frott, ħaxix u ċereali, friski jew ipproċessati Il-kontenut ta' oġġetti barranin, trab, tifrik minerali ma jaqbiżx iż-0,5 % tal-piż totali. L-għads imkemmex u mnibbet ma jistax jibbenefika mid-DOP "Lentille verte du Puy". L-istadji kollha, mill-produzzjoni tal-għads sal-għażla tagħhom, jitwettqu fiż-żona ġeografika. L-għads tad-Denominazzjoni ta' Oriġini ma jistax jinħażen qabel l-ippakkjar għal aktar minn sentejn. Huwa pprojbit li jitħallat l-għads ta' sena partikolari ma' dak ta' sena oħra. L-għads tad-Denominazzjoni ta' Oriġini jitqiegħed fis-suq fl-imballaġġ li fih ikun ġie ppakkjat inizjalment, mingħajr ma dan jinfetaħ jew jinbidel. Il-bejgħ tal-għads sfuż huwa pprojbit. L-ippakkjar tal-għads iseħħ fiż-żona ġeografika. L-ippakkjar fiż-żona ġeografika huwa essenzjali biex jinżammu l-karatteristiċi partikolari tal-prodott, biex tiġi ppreservata l-kwalità tiegħu u biex jiġi ggarantit l-oriġini tiegħu. Jiffaċilita wkoll il-kontroll. Minħabba l-esperjenza tagħhom, l-operaturi li jimmanipolaw l-għads fiż-żona ġeografika ddefinita għandhom għarfien u l-prattika meħtieġa biex jevitaw l-operazzjonijiet li jistgħu jbiddlu l-kwalità tal-"Lentille verte du Puy" u b'mod partikolari biex jevitaw il-preżenza ta' oġġetti barranin, trab, tifrik minerali fil-prodott finali jew biex jevitaw l-iskossi li jistgħu jkissru l-għads. Barra minn hekk, il-"Lentille verte du Puy" għandu jiġi iżolat mill-ambjent f'kontenituri li jipproteġuh mill-umdità, għax din tista' tbiddel il-karatteristiċi organolettiċi tiegħu (bidla fil-kontenut ta' umdità, għads imkemmex u mnibbet). Għalhekk, l-ippakkjar fiż-żona ġeografika ddefinita, mingħajr ma l-"Lentille verte du Puy" jiġi ttrasportat sfuż bi vjaġġi twal fejn jista' jiġi espost għal kundizzjonijiet li jbiddlu l-kwalità tiegħu (umdità, skossi), għandu l-għan li jippreserva l-karatteristiċi organolettiċi tal-prodott. Barra minn hekk, l-ippakkjar fiż-żona ġeografika jillimita r-riskju li l-"Lentille verte du Puy" jitħallat ma' għads ieħor ta' oriġini differenti. Is-sistema ta' kontroll tista' tiggarantixxi l-oriġini u t-traċċabbiltà tal-għads maħsud, immanipolat u ppakkjat fiż-żona ġeografika, billi tistabbilixxi rabtiet bejn il-volumi ta' għads fl-istadji diversi tal-metodu ta' produzzjoni, sal-prodott ippakkjat. Fl-aħħar nett, grazzi għall-ippakkjar fiż-żona, il-kontroll tal-prodott jitwettaq aktar qrib il-konsumatur, fuq lottijiet ippakkjati jew lesti biex jiġu ppakkjati, u dan jippermetti li tiġi garantita l-kwalità. Iż-żona ġeografika tad-Denominazzjoni ta' Oriġini "Lentille verte du Puy", fil-qalba tal-Haute-Loire, hija delimitata fil-Punent bil-wied tal-Allier, fil-Lvant bil-katina fonolitika tal-Meygal, fit-Tramuntana minn sensiela ta' muntanji iżolati (Mont Bar, Fix) u fin-Nofsinhar bil-muntanji tal-Vivarais. Prinċipalment tkopri żewġ reġjuni naturali semi-muntanjużi, il-Velay bażaltiku u l-baċir tal-Puy. Il-ħamrija predominanti hija dik ta' oriġini vulkanika u li tinxef malajr. Dan ir-reġjun għandu karatteristiċi klimatiċi speċifiċi. Wara xitwa u rebbiegħa twal u qliel, ir-reġjun jibbenefika minn sajf niexef u xemxi. Il-qalba tal-Haute-Loire fil-fatt hija protetta mir-riħ li jġib ix-xita permezz tal-Cantal u l-muntanji tal-Margeride fil-Lbiċ, u permezz tal-muntanji tal-Vivarais fix-Xlokk. Ix-xita u/jew l-maltemp bir-ragħad li jġib ir-riħ tax-Xlokk ikollhom jaqbżu dawn l-ostakoli muntanjużi. Din l-elevazzjoni żżid ix-xita fuq ix-xaqlibiet esposti għar-riħ fil-Punent u toħloq effett ta' Foehn fil-Lvant, fiż-żona ġeografika, li jirriżulta f'inqas xita, inqas sħab, aktar xemx u riħ aktar qawwi, aktar niexef u aktar sħun. B'hekk, matul ix-xhur ta' Lulju u Awwissu, l-effett kumulattiv tan-nuqqas ta' xita, tas-sħana qawwija u tar-riħ joħloq defiċit kbir ħafna tal-ilma. Il-kultivazzjoni tal-għads fil-Velay probabbilment tmur lura għas-seklu 11 jew 13, u saħansitra għal żmien ir-Rumani kif tixhed l-iskoperta ta' vażun ta' dak iż-żmien li kien fih l-għads. Il-fama tal-"Lentille verte du Puy" attirat malajr kompetizzjoni inġusta, bħal pereżempju l-importazzjoni tal-għads aħdar mir-Russja u mill-Ġermanja, bl-isem "du Puy", qabel l-ewwel gwerra dinjija, jew l-iżvilupp tal-produzzjoni tal-għads aħdar imsejjaħ "du Puy" fl-Alġerija u fil-Marokk fis-snin 1920. Minkejja li ż-żerriegħa kienet toriġina mill-Puy, il-kwalita tal-prodotti importati qatt ma setgħu jikkompetu mal-prodotti ta' oriġini. L-azzjonijiet tal-produtturi u tan-negozjanti lokali biex tiġi rikonoxxuta l-oriġinalità tal-prodott u biex jevitaw il-frodi wasslu biex fis-17 ta' Jannar 1935, il-Qorti Ċivili tal-Prim'Istanza ta' Puy tat sentenza biex tirrikonoxxi l-isem "Lentille verte du Puy" bħala Denominazzjoni ta' Oriġini. Id-digriet li jiddefinixxi d-Denominazzjoni ta' Oriġini Kkontrollata ġie adottat fis-7 ta' Awwissu 1996. Maż-żmien il-produtturi tal-"Lentille verte du Puy" kisbu għarfien, pereżempju dwar l-għażla tal-irqajja' għall-kultivazzjoni jew l-iffissar tad-dati ottimali għaż-żrigħ jew għall-ħsad. L-intrapriżi involuti fil-ġbir, il-ħżin u l-għażla tal-"Lentille verte du Puy" ukoll kisbu għarfien maż-żmien. Wara bosta deċennji ta' esperjenza, saru esperti fil-preservazzjoni u l-għażla tal-għads (il-ġestjoni tal-kontenut tal-umdità u t-tindif tal-lottijiet, it-tnixxif jekk meħtieġ). Il-"Lentille verte du Puy" għandu qoxra rqiqa u polpa mhux imrammla li jippermettu li jissajjar malajr. Teżisti influwenza determinanti tal-aspetti klimatiċi fuq iċ-ċiklu tal-għads u fuq l-ispeċifiċità ta' din id-Denominazzjoni. Fil-fatt, il-kultivazzjoni tal-"Lentille verte du Puy" isseħħ f'żona klimatika b'temperatura relattivament baxxa minħabba l-altitudni u din tillimita ċ-ċiklu veġetattiv. Fl-istadju tal-maturazzjoni tal-pjanta, din iż-żona jkollha ħafna xemx u ftit xita u riħ niexef u sħun, u dan jipprovoka stress idriku intens li jwassal għal dessikazzjoni prematura. Minħabba dawn l-avvenimenti klimatiċi u l-fażi ta' dessikazzjoni prematura, il-"Lentille verte du Puy" għandu maturità kimika u fiżika mhux kompluta. Il-maturazzjoni tat-tegument u l-ħżin tar-riżervi fiż-żerriegħa (b'mod partikolari l-lamtu) huma interrotti qabel iż-żmien ideali, u għalhekk l-għads ikollu qoxra rqiqa u polpa mhux imrammla. Meta jissajjar, il-kompożizzjoni taż-żerriegħa u l-permeabbiltà tat-tegumenti, marbuta mal-waqfien tal-iżvilupp tal-għads, jiffavorixxu l-penetrazzjoni tal-ilma fiż-żerriegħa u l-għads jirtab, u għalhekk ikollu bżonn inqas sajran. Din l-influwenza tal-klima hija kkompletata bl-aspett ġeoloġiku tal-artijiet li fil-maġġoranza tagħhom huma tat-tip volkaniku li jiffavorixxu l-iżvilupp tal-għeruq, u barra minn hekk għandhom karatteristika idrika li hija partikolarment adattata għal din it-tip ta' kultivazzjoni. L-għarfien tal-produtturi fil-ġestjoni tal-kultivazzjoni tal-"Lentille verte du Puy" jipparteċipa fil-kisba tal-ispeċifiċitajiet tiegħu. Dawn jinżammu permezz tal-għarfien espert u l-ħiliet tekniċi żviluppati mill-operaturi 'l isfel fil-katina fil-preservazzjoni u l-għażla tal-"Lentille verte du Puy". Il-fama kbira ta' dan il-prodott hija prova tal-ispeċifiċitajiet tal-"Lentille verte du Puy". Stħarriġ imwettaq fl-1934 qabel ma l-"Lentille verte du Puy" ġie rikonoxxut bħala Denominazzjoni ta' Oriġini, juri li l-preferenza tal-konsumaturi dejjem kienet għall-għads ikkultivat fir-reġjun ta' Puy, minħabba l-kwalitajiet intrinsiċi tiegħu: qoxra aktar irqiqa u polpa inqas imrammla u aktar fina minn dawk tal-oħrajn u ħin ta' sajran iqsar. Illum, il-"Lentille verte du Puy" huwa apprezzat mill-akbar koki tad-dinja. (it-tieni subparagrafu tal-Artikolu 6(1) ta' dan ir-Regolament)